b'\n_START_ARTICLE_\nFranc Pavlovi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nRodil se je kot sin Ga\xc5\xa1perja Pavlovi\xc4\x8da in Marije Smerdel iz Pal\xc4\x8dja v dana\xc5\xa1nji Sloveniji. \xc5\xa0tudiral je na Vi\xc5\xa1ji umetnostni \xc5\xa1oli na Dunaju. Po vrnitvi v domovino je sodeloval v prvi svetovni vojni, kjer je padel v rusko ujetni\xc5\xa1tvo. V tabori\xc5\xa1\xc4\x8du je postal cenjen, ker je slikal poveljnike._NEWLINE_Leta 1923 se je z \xc5\xbeeno Antonijo Benko, s katero je imel dva otroka, preselil v Brazilijo. Najprej sta \xc5\xbeivela pri njegovem bratu v kraju Piraju\xc3\xad. Preostanek \xc5\xbeivljenja je pre\xc5\xbeivel v kraju Cafel\xc3\xa2ndia, kjer je umrl in je tudi pokopan.'